     เป็นร้านอาหารที่ครบเครื่องจริง ๆ ทั้งบรรยากาศร้าน อาหารที่ขายมีทั้งเป็นจานเดียว และกับข้าวรวมถึงมีเครื่องดื่มและกาแฟให้บริการ จะมาเดี่ยว เป็นคู่ หรือเป็นหมู่คณะก็มีพื้นที่ไว้รับรอง เพราะร้านกว้างขว้าง ร่มรื่น ที่จอดรถสะดวก ห้องแอร์ก็มีไว้บริการ เหมาะกับการมาทานได้ในทุก ๆ โอกาส ร้านนี้ตั้งอยู่ซอยโลกีย์ (เขาว่างั้น) ถนนเส้นนี้มาจากทางหลักจะเลี้ยวซ้ายตรงโรบินสันครับ ร้านจะอยู่ทางซ้ายมือ เปิดบริการทุกวันตั้งแต่เวลา 07.30 น. - 22.00 น. โทรศัพท์สอบถามข้อมูลหรือสำรองโต๊ะได้ที่เบอร์ 094-704 3933 ครับ

     สำหรับวันนี้เมนูที่สั่งมีตามนี้ครับ ข้าวเนื้อกระเทียม (60 บาท) ข้าวผัดน้ำพริกปลาทู (65 บาท) และขาไก่ซุปเปอร์ (70 บาท) รสชาติโดยรวมถือว่าอร่อยครับ ชอบข้าวที่นี่จะผสมข้าวกล้องด้วยดีต่อสุขภาพ เนื้อกระเทียมนี่ชิ้นใหญ่และลงกระทะนานไปหน่อยค่อนข้างเหนียว ขาไก่ซุปเปอร์แซ่บ เปรี้ยว เผ็ดกำลังดีเลย ส่วนข้าวผัดน้ำพริกปลาทูก็ได้เยอะ ใส่เครื่องมาเยอะทีเดียว รสชาติก็ไม่เลวครับ

     ด้านการบริการ ร้านนี้ถึงร้านจะกว้าง แต่พนักงานก็มีบริการอยู่หลายจุด ดูแลทั่วถึง บริการรวดเร็วครับ ใครอยากจะพาครอบครัว คู่รัก หรือจะมาทานอิ่มท้องในมื้อหนัก ๆ ร้านนี้ก็แนะนำทีเดียวอยู่ไม่ไกลจากโรบินสันมากนัก มากลางคืนนี้ท่องราตรีกับร้านในระแวกนี้ได้เลยครับ

ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,266)